เทศบัญญัติเทศบาลเมืองท่าเรือพระแท่นเทศบัญญัติเทศบาลเมืองท่าเรือพระแท่นเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลเมืองท่าเรือพระแท่นอำเภอท่ามะกา จังหวัดกาญจนบุรีพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐เทศบาลเมืองท่าเรือพระแท่นโดยความเห็นชอบของสภาเทศบาลเมืองท่าเรือพระแท่นและผู้ว่าราชการจังหวัดกาญจนบุรี จึงตราเทศบัญญัติขึ้นไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองท่าเรือพระแท่นเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เทศบาลเมืองท่าเรือพระแท่นอำเภอท่ามะกา จังหวัดกาญจนบุรี พ.ศ. ๒๕๕๕ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ให้ยกเลิกเทศบัญญัติเทศบาลเมืองท่าเรือพระแท่น เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เทศบาลเมืองท่าเรือพระแท่น อำเภอท่ามะกา จังหวัดกาญจนบุรี พ.ศ. ๒๕๕๔ข้อ ๔ ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดถนนแสงชูโตสายใหม่ฟากใต้ ฌาปนสถานวัดท่าเรือสุสานตั้งตระกูล ด้านตะวันออก จดถนนแสงชูโตสายใหม่ ฟากตะวันตก ถนนแสงชูโตใหม่ ๓ฟากเหนือ และเส้นขนานระยะ ๑๐๐ เมตร กับศูนย์กลางถนนรถไฟ ๔ ด้านใต้จดเส้นตั้งฉากกับถนนรถไฟ ๔ ฟากตะวันออก ที่จุดซึ่งห่างจากถนนรถไฟ ๔บรรจบกับถนนข้างสวนเฉลิมพระเกียรติ ฟากเหนือ ไปทางทิศเหนือ ตามแนวถนนรถไฟ ๔เป็นระยะ ๒๕๐ เมตร เส้นตั้งฉากกับถนนแสงชูโต ฟากตะวันออกที่จุดซึ่งอยู่ห่างจากถนนสาธารณะไม่ปรากฏชื่อ บรรจบกับถนนแสงชูโต ฟากตะวันตกไปทางทิศเหนือ ตามแนวถนนแสงชูโต เป็นระยะ ๓๐๐ เมตร และถนนแสงชูโต ๗ ฟากเหนือ ด้านตะวันตกจดถนนริมน้ำ ฟากตะวันออก เส้นขนานระยะ ๑๕ เมตร กับแม่น้ำแม่กลอง ฝั่งตะวันออกและโรงเรียนวัดท่าเรือ (อุตสาหะวิทยาคาร)บริเวณที่ ๒ หมายความว่า(๑) พื้นที่ในบริเวณด้านเหนือ จดเส้นตั้งฉากกับถนนพระแท่น ฟากตะวันตกที่จุดซึ่งห่างจากถนนพระแท่นสาย ๑๓ บรรจบกับถนนพระแท่น ฟากตะวันตก ไปทางทิศใต้ตามแนวถนนพระแท่นเป็นระยะ ๕๐๐ เมตร ถนนพระแท่นฟากตะวันตก และเส้นขนานระยะ ๑๐๐ เมตรกับศูนย์กลางถนนสาย ก ด้านตะวันออก จดถนนชลประทานฝั่งซ้าย ๑๔ ฟากตะวันตก ด้านใต้จดถนนเลียบคลองส่งน้ำสายใหญ่ฝั่งซ้าย ฟากตะวันออก ด้านตะวันตก จดสุสานตระกูลโง้วและเขตเทศบาลเมืองท่าเรือพระแท่น จังหวัดกาญจนบุรี(๒) พื้นที่ในบริเวณด้านเหนือ จดเขตทางรถไฟสายกรุงเทพฯ - กาญจนบุรีฟากใต้ ถนนแสงชูโต ๑๔ ฟากตะวันออก ถนนแสงชูโตสายใหม่ ฟากใต้และเส้นตั้งฉากกับถนนแสงชูโตสายใหม่ ฟากตะวันออก ที่จุดซึ่งอยู่ห่างจากถนนพระแท่นตัดกับถนนแสงชูโตสายใหม่ไปทางทิศตะวันตกเฉียงเหนือ ตามแนวถนนแสงชูโตสายใหม่ เป็นระยะ ๔๐๐ เมตรด้านตะวันออก จดเส้นขนาน ๑๐๐ เมตรกับศูนย์กลางถนนเลียบคลองส่งน้ำสายใหญ่ฝั่งซ้ายเส้นตั้งฉากกับถนนแสงชูโตสายใหม่ ฟากตะวันออก ที่จุดซึ่งอยู่ห่างจากถนนพระแท่น ตัดกับถนนแสงชูโตสายใหม่ไปทางทิศตะวันออกเฉียงใต้ตามแนวถนนแสงชูโตสายใหม่ เป็นระยะ ๔๐๐ เมตร และถนนแสงชูโตสายใหม่ ฟากตะวันตกด้านใต้ จดถนนข้างสวนเฉลิมพระเกียรติ ฟากเหนือ และถนนสาธารณะไม่ปรากฏชื่อฟากเหนือด้านตะวันตก จดถนนริมน้ำ ฟากตะวันออก เส้นขนานระยะ ๑๕ เมตร กับแม่น้ำแม่กลองฝั่งเหนือ ที่ดินสาธารณะประโยชน์หนองรี เส้นขนานระยะ ๗๐ เมตรกับศูนย์กลางถนนแสงชูโต ฟากใต้เส้นตั้งฉากกับถนนแสงชูโตฟากใต้ที่จุดซึ่งถนนสาธารณะไม่ปรากฏชื่อบรรจบกับถนนแสงชูโตฟากเหนือ และถนนสาธารณะไม่ปรากฏชื่อ ฟากตะวันออก ยกเว้นพื้นที่บริเวณที่ ๑บริเวณที่ ๓ หมายความว่า(๑) พื้นที่ในบริเวณด้านเหนือ จดถนนพระแท่นสาย ๑๓ ฟากใต้ถนนตะคร้ำเอน ท่าไม้ฟากใต้ และคลองระบายนํ้า สาย ร ๑๐ ข ท่าสาร -บางปลา ฝั่งเหนือ ด้านตะวันออก จดแนวเขตเทศบาลเมืองท่าเรือพระแท่นจังหวัดกาญจนบุรี ด้านใต้ จดถนนชลประทานฝั่งซ้าย ๖ ฟากเหนือ ด้านตะวันตกจดถนนเลียบคลองส่งน้ำสายใหญ่ฝั่งซ้าย ฟากตะวันออก ถนนชลประทานฝั่งซ้าย ๑๔ฟากตะวันออก เส้นขนานระยะ ๑๐๐ เมตร กับศูนย์กลางถนนสาย ก ถนนพระแท่นฟากตะวันออกเส้นตั้งฉากกับถนนพระแท่นฟากตะวันตก ที่จุดซึ่งอยู่ห่างจากถนนพระแท่นสาย ๑๓บรรจบกึ่งกลางถนนพระแท่น ไปทางทิศใต้ ตามแนวถนนพระแท่นเป็นระยะ ๕๐๐ เมตรและแนวเขตเทศบาลเมืองท่าเรือพระแท่น จังหวัดกาญจนบุรี ยกเว้นสุสานตระกูลเล้าและที่ดินสาธารณะประโยชน์ คลองคู้ต้นทอง(๒) พื้นที่ในบริเวณด้านเหนือ จดทางหลวงแผ่นดินหมายเลข ๓๒๓(ตอนเลี่ยงเมือง) ฟากใต้ เส้นตั้งฉากกับถนนแสงชูโตสายใหม่ฟากเหนือที่จุดซึ่งอยู่ห่างจากถนนแสงชูโต ๑๔บรรจบกับถนนแสงชูโตใหม่ไปทางทิศตะวันตก ตามแนวถนนแสงชูโตใหม่ เป็นระยะ ๔๑๐ เมตรและแนวเขตเทศบาลเมืองท่าเรือพระแท่น จังหวัดกาญจนบุรี ด้านตะวันออกจดเส้นตั้งฉากกับถนนแสงชูโตสายใหม่ ฟากเหนือที่จุดซึ่งอยู่ห่างจากถนนพระแท่นตัดกับถนนแสงชูโตสายใหม่ไปทางทิศตะวันตกเฉียงเหนือ ตามแนวถนนแสงชูโตสายใหม่ เป็นระยะ ๔๐๐ เมตรถนนแสงชูโตใหม่ฟากเหนือ และถนนแสงชูโต ๑๔ ฟากตะวันตก ด้านใต้จดเขตทางรถไฟสายกรุงเทพฯ - กาญจนบุรี ฟากเหนือ ถนนสาธารณะไม่ปรากฏชื่อ เส้นตั้งฉากระยะ๗๐ เมตรกับถนนแสงชูโตฟากใต้ที่จุดซึ่งถนนสาธารณะไม่ปรากฏชื่อบรรจบกับถนนแสงชูโตฟากเหนือ เส้นขนานระยะ ๗๐เมตรกับศูนย์กลางถนนแสงชูโต และที่ดินสาธารณะประโยชน์หนองรี ด้านตะวันตกจดแนวเขตเทศบาลเมืองท่าเรือพระแท่น(๓) พื้นที่ในบริเวณด้านเหนือ จดบริเวณศาลา ๖๐ พรรษามหาราชินีเทศบาลเมืองท่าเรือพระแท่นและบ้านพักที่ราชพัสดุหมายเลขทะเบียน กจ.๕๕๙สายเทศบาลเมืองท่าเรือพระแท่น จังหวัดกาญจนบุรี สำนักงานเทศบาลเมืองท่าเรือพระแท่นและสวนเฉลิมพระเกียรติ ร. ๙ ด้านตะวันออก จดถนนแสงชูโตสายใหม่ ฟากตะวันตก ด้านใต้จดแนวเขตเทศบาลเมืองท่าเรือพระแท่น โรงเรียนวัดใหม่เจริญผลและถนนสาธารณะไม่ปรากฏชื่อ ฟากเหนือ ด้านตะวันตก จดเส้นขนานระยะ ๑๕ เมตรกับแม่น้ำแม่กลอง ฝั่งตะวันออก โรงเรียนท่าเรือพิทยาคม และสุสานตระกูลล้อสำนักงานมูลนิธิตระกูลสงเคราะห์ และวัดใหม่เจริญผลบริเวณที่ ๔ หมายความว่าพื้นที่ในท้องที่เทศบาลเมืองท่าเรือพระแท่น ยกเว้นพื้นที่ในบริเวณที่ ๑ บริเวณที่๒ และบริเวณที่ ๓ทั้งนี้ ตามแผนที่ท้ายเทศบัญญัตินี้ข้อ ๕ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึง ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗) ไซโลเก็บผลิตผลทางการเกษตร(๘) โรงกำจัดมูลฝอย(๙) โรงซื้อขายเศษวัสดุข้อ ๖ ภายในบริเวณที่ ๒ห้ามบุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึง สถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) ไซโลเก็บผลิตผลทางการเกษตร(๗) โรงกำจัดมูลฝอย(๘) โรงซื้อขายเศษวัสดุข้อ ๗ ภายในบริเวณที่ ๓ห้ามบุคคลใดก่อสร้างอาคารดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งูจระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงกำจัดมูลฝอยข้อ ๘ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) อาคารอยู่อาศัยหรืออาคารพาณิชย์ประเภทห้องแถวหรือตึกแถว บ้านแถว(๘) อาคารอยู่อาศัยประเภทอาคารชุด หรือหอพักข้อ ๙ภายในบริเวณพื้นที่ที่กำหนดไว้ตามข้อ ๕ ข้อ ๖ ข้อ ๗ และข้อ ๘ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๕ ข้อ ๖ ข้อ ๗และข้อ ๘ข้อ ๑๐อาคารที่มีอยู่แล้วในพื้นที่ที่กำหนดตามข้อ ๕ ข้อ ๖ ข้อ ๗ และข้อ ๘ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ ข้อ ๖ ข้อ ๗ และข้อ ๘ข้อ ๑๑อาคารที่ได้รับใบอนุญาต หรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้น ก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ให้นายกเทศมนตรีเมืองท่าเรือพระแท่น รักษาการตามเทศบัญญัตินี้ประกาศณ วันที่ ๑๙ ธันวาคม พ.ศ. ๒๕๕๕วิชัย ล้อศิรินายกเทศมนตรีเมืองท่าเรือพระแท่น[เอกสารแนบท้าย]๑. แผนที่ท้ายเทศบัญญัติเทศบาลเมืองท่าเรือพระแท่น เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในท้องที่เทศบาลเมืองท่าเรือพระแท่นอำเภอท่ามะกา จังหวัดกาญจนบุรี พ.ศ. ๒๕๕๕๒.บัญชีท้ายเทศบัญญัติเทศบาลเมืองท่าเรือพระแท่น เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในท้องที่เทศบาลเมืองท่าเรือพระแท่นอำเภอท่ามะกา จังหวัดกาญจนบุรี พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๒๒ กุมภาพันธ์๒๕๕๖โชติกานต์/ผู้ตรวจ๒๐ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๒๔ ง/หน้า ๑๕/๒๐ กุมภาพันธ์ ๒๕๕๖